الحمد لله واشهد ان لا اله الا الله وحده لا شريك له. واشهد ان محمدا عبده ورسوله صلى الله عليه وسلم. اما بعد اهلا ومرحبا بكم في لقاء جديد ولايف جديد والنهاردة لايف موضوع مختلف موضوع متميز موضوع آآ فريد من نوعه
آآ يمكن آآ مع اقتراب زكرى آآ هجرة النبي عليه الصلاة والسلام. بيحصل في عقل الانسان آآ افكار كتير مبعثرة بيجي في باله اتكلم في ايه ولا في ايه يعني لما بتيجي زكرى الهجرة ايه اللي ممكن اتكلم فيه؟ يمكن كل سنة بنتكلم في مواضيع سابتة الهجرة
احداث الهجرة وفي دروس المستفادة من الهجرة. آآ هجرة المعاصي والكلام دوت حلو لكن آآ احيانا في مواضيع مش يعني مش اي حد مش بنزكرها قوي لزلك انا اول ما جه في بالي زكرى الهجرة كل اللي جه في بالي ما اعرفش ليه ضاغط علي جدا. الموضوع اللي هتكلم فيه النهاردة اللي سميته المهاجرة المهاجرة
وهو موضوع اصلا سببه ان انا يعني اصلا عايز آآ افتح في الباب دوت. وهو انهي باب بقى؟ هو انا اصلا هتكلم عن مين؟ زي ما قلنا هتكلم عن افضل مهاجرة واصعب قصة هجرة في الهجرة كلها وهي هجرة ام سلمة رضي الله عنها وارضاها امنا امنا
المؤمنين رضي الله عنها وارضاها ام سلمة حبيبة القلوب وحبيبة النبي عليه الصلاة والسلام الحكيم الرشيد القوي التقي النقيا الطيبة آآ هنشوف حاجات كتير قوي. ام سلمة دي حاجات كتير قوي رضي الله عنها وارضاها. لكن من اعظم ما يميز ام سلمة تتفرد به هو في قصة
قصتها كلها قصة هجرة ام سلمة. اصعب قصة هجرة هتسمعها في حياتك. تمام؟ فلذلك هي تستحق الصراحة في زكرى الهجرة ان هي تزكر كده درس لوحده. نتكلم فيه عن عن بعض المواقف من حياة ام سلمة. يمكن يمكن ربنا يهدينا كده ويكرمنا ونعمل سلسلة عن امهات المؤمنين. يا رب يا رب
يا رب يوفقنا لكل خير. خلونا النهاردة يعني حتبقى وقفات كده نحاول ما نطولش يعني. تبقى وقفات في ذكرى امنا امنا ام سلمة راضية تحس دي ام دي امي امي وامك. ام المؤمنين
آآ ام سلمة رضي الله عنها وارضاها. النهاردة هنقف وقفات كده معها ونتعلم منها ومن سيرتها رضي الله آآ عنها وارضاها آآ خلونا الاول نتعرف من هي ام سلمة؟ احيانا احنا للاسف من كتر ما احنا ما بنقراش آآ في سيرة ام المؤمنين سير ام المؤمنين والمفروض
الصراحة ده يبقى حاجة سابتة في حياتك وحياة المسلمة. بل حياة المسلم ان هو يقرا كتير في سير امهات المؤمنين. احيانا ممكن اسأل سؤال. طب خليني اسأل سؤال كده واشوف الاجابة. آآ
ام سلمة اسمها ايه بص السؤال بقى اول سؤال محرج للمستمع دلوقتي اللي هو اللي هو يا جماعة الناس حافظين اسماء اللعيبة والممسلين والفنانين ام سلمة ام دي دي كنية تمام؟ ام سلمة عشان ابنها اسمه سلمة. تمام؟ لا هي بقى اسمها ايه
هي اسمها ايه انا ازن ان تسعين في المية من اللي بيسمعني يمكن ما يعرفش اسم ام سلمة ايه الاسماء الاولاني اسمها الحقيقي ايه هي ام سلمة دي الكنية تمام زي ام حبيبة زي زي كده زي ابو بكر ها ابو بكر الصديق هذه كنية ايضا تمام اسمه عثمان اصلا تمام
طب ام سنة اه برافو عليكم في بنات شاطرين اهو عارفين الاسم وجاوبوا بسرعة هند احسنتم ام سلمة اسمها هند انا عايز هند الاول اسمها هند فدي معلومة اظن جديدة بالنسبة
العدد كبير من اللي بيسمعوني دلوقتي. اول معلومة بنحفظها ام سلمة اسمها هند هند. طيب هند رضي الله عنها وارضاها كانت من انهي عائلة كانت مخزومية. يقول لك هي مخزومية. يعني ايه مخزومية؟ يعني من قبيلة اسمها مخزون. مخزوم. طب ايه القبيلة دي يا جماعة؟ يعني يعني هي
يمتد الى قبيلة اسمها مخزون. والقبيلة دي قرشية يعني هي قرشية من قريش. فهي تدعى اكتبوا الاسم دوت هند بنت بنت المغيرة بنت عبدالله هند بنت امية ابن المغيرة ابن عبدالله ابن عمر ابن مخزوم. تاني
هند بنت امية ابن المغيرة ابن عبدالله ابن عمر ابن مخزوم فهي مخزومية من قبيلة مخزوم القرشية. طيب متى ولدت؟ متى ولدت؟ ام سلمة ام ام المؤمنين ام سلمة متى ولدت؟ ها؟ تفتكروا متى ولدت؟ ولدت
قبل الهجرة ولدت قبل الهجرة باربع وعشرين عاما ولدت قبل الهجرة باربع وعشرين عاما. يعني لما هاجر النبي عليه الصلاة والسلام كانت ام سلمة. يوم ما هاجر كان ام سلمة عندها كم سنة؟ اربعة وعشرين
سنة اربعة وعشرين سنة يوم ما هاجر عشان برضه هيديني انطباع. خدي بالك اللي هتهاجر دي اللي هتعمل القصة الرهيبة دي واحدة عندها اربعة وعشرين سنة. اللي هتسمعيها دلوقتي اربعة وعشرين سنة يعني يعني في رابعة كلية ولا في خامسة كلية يعني لسة متخرجة يا الله يعني قدكم قد اغلب اللي بيسمعني
دلوقتي كانت يوم ما هاجر النبي عليه الصلاة والسلام عندها كم سنة؟ اربعة وعشرين سنة طيب ماتت سنة كم؟ رحمة الله عليها ماتت سنة واحد وستين من هجرة النبي عليه الصلاة والسلام. ياه يعني اتولدت قبل الهجرة باربعة وعشرين سنة
وماتت بعد الهجرة بواحد وستين سنة. يبقى عاشت كم سنة يا بنات؟ عاشت خمسة وتمانين سنة. خمسة وتمانين سنة رضي الله عنه وارضاها في طاعة الله سبحانه وتعالى. بل هي اخر اخر
زوجات النبي عليه الصلاة والسلام موتا رضي الله عنه وارضاه. تعالوا كده نتعرف كده عليها اربعة وعشرين مش تمانية وعشرين. تمام؟ تعالوا نعرف كده برضه ناخده فكرة عن قصتها وبدأت ازاي
آآ رضي الله عنها وارضاها. آآ آآ مين اسرتها؟ اتجوزت مين؟ اولا لازم تعرف هند بنت امية رضي الله عنها وارضاها ابوها راجل فخم جدا. ابوها او امية ابن المغيرة. امية ابن المغيرة ده كان حاجة فخمة في في
قريش كان رجل ذو حسب من بني مخزوم يا جماعة وكان رجلا آآ كريم معطاء كان رجل كريم ومعطاء عشان كده ام المؤمنين آآ ام سلمة طلعت امرأة آآ تعرف مكارم الاخلاق من والدها. ودايما التربية بتفرق يا جماعة
لما تحب تتجوز واحدة خد واحدة اهلها فيهم صفات جميلة. لان في الغالب كانت الايه؟ الصفات دي بترجع تاني للاولاد والايه؟ والبنات صح برافو آآ اختنا سناء قالت جملة جميلة اوي. عارفين آآ امية ابن المغيرة ده كان له لقب كده. كانوا بيسموه اسم غريب اوي
كانوا بيسموه زاد الراكب. كانوا بيسموا ابوها ايه؟ زاد الراكب. يعني ايه زاد الراكب يعني كان ابوها امية ابن المغيرة كان لو طالعة رحلة مع ناس ركب كده وطالعين اي رحلة كان ينفق على الرحلة وكان يصرف
وكان يأكلهم ويشربهم ويهتم بهم. لدرجة ان لقبه كان زاد الراكب. زاد الراكب يا جماعة انت ايه اخبار كرمك مع اصحابك في اسرتك كرمك مع جيرانك كرمك مع صاحباتك. ليه احنا بقينا يعني يعني بخلا كده ما فيش حد بيعزم حد ما فيش حد بيكرم اللي حواليه
ما فيش حد كده حتى الاصحاب بيطلعوا مع بعض ما بقاش في العزايم زي الاول ما بقاش في الكرم زي الاول. يا جماعة الراجل كان يسمى زاد الراكب يعني ما يطلعش مع صحبة الا ولازم
عليهم ان لازم هيصرف عليهم ويكرمهم. هي هو ده ابو هند بنت امية ام المؤمنين رضي الله عنها وارضاها. امها اسمها عاتكة بنت عامر. ام هند كان اسمها عاتكة بنت عامر ابن ربيعة ابن عبد المطلب. طيب كبرت كبرت هند او ام سلمة
الدنيا ما كانش اسمها ام سلمة وهي وهي صغيرة لان هي اتسمت ام سلمة لما بقى في سلمة يعني بعد ما اتجوزت. فاللقب ده كان بعد جوازها اكيد. هي هي اسمها هند
الى الان هي هند بنت امية. هند بنت امية كانت امرأة جميلة خد بالك آآ ام سلمة كانت امرأة جميلة جميلة من اجمل زوجات النبي عليه الصلاة والسلام. آآ اه اه فكانت ايه؟ كانت ام سلمة اه طيبة عفيفة وكانت امرأة اه جميلة رضي الله عنها
وارضاها وكان يحبها النبي عليه الصلاة والسلام جدا. فالمهم مين اللي تقدم لها بقى للزواج في البداية؟ تزوجها اه طبعا فارس فارس حاجة فخمة جدا رجل فخم من رجال قريش وهو ايضا من بني مخزوم تقدم لها فارس قريش عبدالله بن عبدالاسد بن هرم
بلال ابن مخزون عبدالله ابن عبد الاسد ابن هلال ابن مخزوم. مين بقى عبدالله ابن عبدالاسد ده اللي هو اسمه ايه؟ اللي هو ابو سلمة. هو ما كانش اسمه ابو سلمة. عشان ما كانش فيه سلمة ساعتها. لكن هو اسمه آآ اسمه عبدالله ابن
عبد الاسد ابن هلال ابن مخزوم. هذا عبدالله له علاقة قوية بالنبي عليه الصلاة والسلام من جهتين. من جهتين. اول حاجة ان هو ابو سلمة يعني ابو سلمة ده ابن عمة النبي
تاني دي معلومة مش مشهورة. ان هو ابن عمته ابن عمة النبي عليه الصلاة والسلام. مين عمة النبي؟ عمته اللي اسمها برة النبي عليه الصلاة والسلام له عمة اسمها برة بنت عبدالمطلب. برة بنت عبدالمطلب. برة بنت عبدالمطلب ديت عمة النبي
عليه الصلاة والسلام. وآآ عبدالله بن عبدالاسد اللي هو ابو سلمة ابنها. فيبقى عبدالله بن عبدالاسد اللي هو جوز ابو سلمة ام ابو سلمة دوت ابن عمة النبي عليه الصلاة والسلام اصلا. اه الحاجة التانية بقى اللي هي مشهورة ان هو اخوه في الرضاعة. ان هو اخوه في الرضاعة
يبقى هو بيعتبر ابن عمه ويعتبر اخ له في الايه اخ لو في الرضاعة. طب اخوه في الرضاعة من مين؟ النبي عليه الصلاة والسلام رضع من كزا واحدة. خدوا بالكم آآ في المشهور اللي ارضعته مين؟ اللي هي آآ آآ آآ
آآ حليمة السعدية دي دي المرضعة المشهورة. بس دي المرضعة التانية ليه؟ مش الاولى. اول مرضعة للنبي عليه الصلاة والسلام هي ثويبة سويبة كانت امة آآ عند ابي لهب سويبة مولاة ابي لهب. سويبة ديت كانت آآ ارضعت لما ولد النبي عليه الصلاة والسلام ارضعته
وارضعت معه عبدالله بن عبدالاسد بن هلال اللي هو ابو سلمة فصار اخوه من الرضاعة ودي اللي رضعت حمزة برضه علشان كده حمزة اخو النبي عليه الصلاة والسلام من الرضاعة. فعندنا ابو سلمة هو ابن عمته وهو في نفس الوقت ايه؟ وهو في نفس الوقت اخوه من الرضاعة. تزوجوا
وكان زواج طيب زواج زواج يعني رائع وزواج راقي لدرجة طبعا من جمال ابو سلمة يا جماعة ومن روعة هزا الرجل ده راجل مش بس يا جماعة مش بس رجل آآ شريف من سادات قريش ولكن كان زوج جميل من اجمل ما عرفت الدنيا في الادب والاحترام والاخلاق
ومعاملة الزوجة. يا جماعة الراجل مش برة البيت بس الراجل بيتعارف برة البيت وجوة البيت. سمعة ابو سلمة برة البيت نمرة واحد دهب سمعته زين العيال دهب راجل فارس راجل كريم راجل شريف راجل حسيب جوة البيت سمعته دهب برضو زي ما هتشوف ام سلمة لما مات ابو سلمة آآ بتقول لما مات
ابو سلمة قلت يعني من خير لي من ابي سلمة؟ يعني هتجوز مين بعد ابو سلمة يعني؟ مين مين افضل منه؟ مرأة بتشهد له جوة البيت ان ما فيش زيه. فكان راجل ما فيش
برة البيت ولا في زيه جوة البيت رحمة الله عليه ورضي الله عنه عن ابي سلمة آآ ابو سلمة يا جماعة كان بيت جميل. البيت ده يا جماعة يعني من ابو سلمة انجبت ام سلمة اربعة
اربعة سلمة طبعا تمام سلمة وانجبت عمر عمر وزينب ودرة. سلمة وعمر وزينب ودرة وكانوا بعد كده من افضل الصحابة ومن افضل الصحابيات بعد زلك. البيت كله جميل. البيت كله جميل. يا جماعة بيوت الملتزمين لازم تبقى كده
ما احيانا بنلاقي بيت آآ الزوج بس ملتزم. ومش فارق معه زوجته بقى ولا اولاده. هو المهم ان هو ملتزم شيخ بدقن بتاع. خلاص مش مهم اي حاجة. في بيت
بتبقى الزوجة ملتزمة تمام؟ بس مش فارق معها بقى ايه جوزها مش مش فارقة معه يعني ما تتكلموش ما تنصحوش ما تقولوش صلي الولاد بقى الدنيا بايزة معهم المهم ان هي بتحضر درسها وبتعرف الاخوات
آآ بتعمل شغل دعوة على النت لكن بيتها فيه عزلة منها. ابو سلمة ام سلمة طلعه بيت بيت بجد. فيه خيار الصحابة بعد كده وخيار الايه وخيار الناس زينب عمر وسلمة ودار رضي الله عنه الجميع. المهم بعد كده آآ اللي حصل ان آآ ام سلمة
اسلمت اسلمت. وطبعا احنا بنتكلم ان هي اسلمت صغيرة واضح ان هي اكيد اسلمت صغيرة ازا كانت في الهجرة في الهجرة. كان عندها كم سنة؟ اربعة وعشرين سنة لما هاجر
النبي عليه الصلاة والسلام للمدينة. ازا ام سلمة دي اسلمت وهي اصغر من عشرين سنة اصغر من عشرين سنة واسلمت وقاومت وتعرضت للاضطهاد واتعرضت للابتلاءات. ام سلمة بنتكلم دي هجرة هجرة الحبشة. لما اشتد الاضطهاد على المسلمين
اشتد بأس الكافرين على المسلمين. النبي عليه الصلاة والسلام اذن لهم ان يهاجروا الى الحبشة. زي ما هو معلوم. فكان من اوائل اوائل البيوت التي هاجرت الى الحبشة بيت ابو سلمة وام سلمة. نتكلم في ناس عندها ام سلمة اصغر من عشرين سنة. في هجرة الحبشة الاولى اصغر من عشرين سنة. هجرة
الحبش يا جماعة. احنا عندنا بنت اصغر من عشرين سنة ما بتعرفش تروح مشوار لوحدها عندنا بنت اصغر من عشرين سنة تقول لك انا انا انا صغيرة على الحجاب صغيرة على الحجاب عندها تسعتاشر وتمنتاشر سنة وسبعتاشر سنة. تقول لك انا صغيرة على الحجاب. الحجاب بيكبرني. انا انا انا صغيرة يا جماعة انا اصلي
الفجر ليه؟ انا لسة صغيرة. تمام؟ انا انا صغيرة انا ممكن انا عيني انا اصوم ليه واصلي قيام ليل ايه؟ وحفز انا لسه صغيرة صغيرة بقول لك ام سلمة هاجرت الحبشة. هاجرت الحبشة. وهي اصغر من عشرين سنة. هاجرت مع ابو سلمة رضي الله عنهم وارضاهم. كانوا من اوائل البيوت اللي هاجروا
وهزا يدل على الهمة العالية. ام سلمة ما قالتش لابو سلمة نهاجر مين؟ خلينا في مكة. انا صغيرة ولسه وعايز اشوف شبابي. وانا لسه متجوزة. انا لسه عروسة. هاجي ايه اللي يوديني الحبشة هو الحبشة اللي جاية معي جنب البيت؟ الحبشة دي في افريقيا. الحبشة دي يعني الصومال. متخيلين يعني حر يعني تعب يعني مجهود. يعني بلاد بعيدة. ما فيش
الكلام دوت اي مكان حادينا يا جماعة المسلمين فاهمينها كده المرأة المسلمة فاهمة ان اسعد وقت لها هو هو اسعد مكان هو المكان اللي نطيع فيه ربنا مكة بقى الحبشة طالما انا مع جوزي وانا مع ولادي وبنطيع ربنا هو ده اسعد وضع. احنا فين بقى؟ احنا في اسكندرية احنا برة احنا في القاهرة
احنا في السعودية احنا في الحبشة احنا بنصيف احنا في دراسة المكان مش هو اللي بيصنع سعادتنا. ولا الزمان اللي هيصنع سعادتنا. سعادتنا في طاعة ربنا سبحانه وتعالى طالما مش عارفين نطيع ربنا في مكة يبقى مكة على جمالها وعلى حبنا لها مش هو ده احسن مكان نقعد فيه. احنا نروح الحبشة. نطيع ربنا سبحانه وتعالى
انا هناك راحت هذه المرأة القوية وراحت مع جوزها وسافرت الى الحبشة وامضى هناك سنين طويلة يطيعون الله سبحانه وتعالى في ارض لا يظلم فيها احد وقعدت هناك مدة طويلة لغاية ما جا له عمرو ابن العاص والقصة المشهورة بتاعة عمرو بن العاص وعدت القصة وربنا نجاهم من عمرو ابن العاص
بعد كده عادوا الى المدينة. البيت ده كله رجع الى الى اقصد الى الى مكة. وبعد كده جت هجرة النبي عليه الصلاة والسلام وهتهاجر قرارة ام سلمة ان هي تكون برضو من اوائل البيوت اللي هتهاجر مع النبي عليه الصلاة والسلام. زي من اوائل الناس اللي هاجروا
كانت من اوائل الناس اللي سارعت الى المبادرة الى الهجرة الى المدينة وشجعت جوزها ان هم يهاجروا خد بالك ما ممكن ان من ازواجكم واولادكم عدوا لكم فاحذروهم. يبقى واحد اخ طالع رحلة دعوية في افريقيا آآ مراته تقول له لأ اقعد جنبنا تطلع رحلة دعوية ليه؟ لا احنا عايزينك معنا. فما يطلعش
يفتن بسبب الايه؟ بسبب هزه الزوجة. اخ بيطلب علم للاسف للاسف للاسف فيه اخوة طلبة علم. قصروا في طلب العلم بسبب زوجاتهم هو عايز يطلب علم عنده دروس وعنده مهتم ببيته عادي وبيصرف. مش مقصر. زوجته تقول له يعني عايزينك تقعد معنا. انت ما بتقعدش معنا كتير. لازم تقعد معنا. يا عيني هو من حبه
زوجته قاعد جنبها والعيال شايفينه في دروس ولا بيحفز قرآن مالك يا عم؟ يقول لك البيت والدنيا واخداني وبتاع. الزوجة هي السبب وكان ممكن تساعده وتقويه وتحثه على طاعة الله سبحانه وتعالى بتقول لجوزها يلا بنا نهاجر للمدينة ده احنا لسه راجعين من الحبشة. يلا نهاجر للمدينة
وطلعت ام سلمة في اصعب هجرة سيشهدها التاريخ سيشهدها التاريخ ام سلمة ستهاجر الى المدينة طالعة طالعة مع جوزها عادي بقى. طالعة مع ايه؟ مع جوزها عادي. ويلا هنسافر الى الى المدينة. فجأة
طلع المشكلة الكبرى ان ام سلمة لما ارادت الهجرة خدت ابو سلمة معها ومعاهم ايه معهم آآ سلمة آآ ابنهم يعني اللي هو ايه سلمة تمام ثم آآ خرج آآ ابو سلمة واخدها وطالعين يلا بنا بقى هنهاجر. ايه اللي حصل
في ناس من من بني المغيرة بني المغيرة اللي هم عيلة عيلة من عيلة آآ ام سلمة بني المغيرة آآ ابن عبدالله ابن عمرو. تمام؟ قاموا اليها. قاموا الى ابو سلمة
اللي هم عيلة ام سلمة. راحوا لابو سلمة. قالوا له انت عايز تهاجر؟ هاجر. بس مع نفسك. بنتنا مش هتهاجر معك بنتنا مش هتهاجر معك انت عايز تسافر عايز تهاجر؟ اتفضل. هذه نفسك غلبتنا عليها. مش هنعرف نقول لك حاجة
لكن بقى بنتنا والله ما نسيبها لك ابدا. ولا نتركك تسير بها في البلاد وخدوا منه كانت ام سلمى قاعدة على ناقة. خدوا خطام الناقة البعير بتاع ام سلمة. وخدوه وجروه اليها. وهو مش عارف يعمل معهم ايه. العيلة كلها وقفت قصاده
وابو سلمة مش عارف يتصرف ازاي. فاخدوا منه ايه؟ آآ ام سلمة وطبعا ام سلمة شايلة سلمة شايلة ابنها معها خدوا منه ام سلمة ويا رايحين بقى ياخدوها وهياخدوا سلامة معهم. فمين اللي غاضب بقى؟ بنو عبدالاسد
مين بنو عبد الاسد اللي هم عيلة ابو سلمة عيلة ابو سلمة غضبوا تمام؟ فقالوا لا والله ماشي خدوا بقى بنتكم وسيبوا لنا ابننا. ابننا اللي هو مين؟ سلمة ابو سلمة على راحتك ده راجل كبير ما حدش هيكلمه كده كده. ما حدش هيمنعه
لكن انتم بقى خدتوا بنتكم هند. احنا بقى ناخد سلمة. سيبوا لنا ايه؟ سلمة. فقالوا لهم لا والله ما نسيب لكم سلمة. قالوا لهم والله لناخده. وحصل مأساة في هذا الوقت تمام؟ وبدأوا يشدوا بنوا عبدالاسد شدوا سلمة من ام سلمة وبدأ بنو المغيرة يشدوا
فمن ايديهم وسلمة بقى في النص يتنازعوا بنو عبد الاسد ويتنازعه بني المغيرة حتى انخلع كتفه. حتى قالوا حتى خلعوا يده ايده ايده اتخلعت. اتخلعت من مكانها ولد صغير. ايده اتخلعت من مكانها قدام عين الام وقدام عين الاب وما حدش عارف يعمل حاجة
ما حدش عارف يعمل حاجة. ما حدش عارف يعمل حاجة. تخيلوا الالم. يعني اجتمعت عليها كمية الام مش طبيعية. الالم الاول جوزها هيفارقها. القلم التاني ان هي مش هتهاجر. القلم التالت ابنها اتاخد منها واتخلعت ايده قدامها. واتاخد ومين اللي خده في الاخر؟ مش
اللي خدته. مش بني المغيرة اللي عرفوا ياخدوه. اللي عرف ياخده بعد كده وما بنوا عبدالاسد خدوه منها وبقى ابنها مخلوع ايده متاخد منها جوزها مش معها سافر لوحده في الاخر وهي اتحبست عند اهلها وجوزها مش عارف ما عنده شيء
ما فيش غير الهجرة اعمل ايه تاني؟ قعدته ما لهاش اي قيمة. مش هيعرف ياخد مراته. مش هيعرف ياخد ابنه. ما كانش في حل غير ان هو يهاجر. فصار كالتالي ابو سلمة هاجر الى المدينة بالفعل ام سلمة محبوسة عند اهلها سلمة محبوس عند نسايبه او عند
اه اه عيلة ابو سلمة او عبدالله ابن او عبد الاسد بنو عبدالاسد ابن هلال. فام سلمة بقت في وضع لا تحسد عليه. الرسالة دي بنبعتها لكلام بتؤزى في سبيل الله تعالى. بتؤزى في ولادها. كل ام فقدت ولد حتى فقدته بموت فقدته نحو ذلك. نقول اصبري اصبري فلك في امة
سلم الاسوة الحسنة. النبي عليه الصلاة والسلام شاف شاف راجل آآ كان معه ابنه. من كتر حبه لابنه دوت قال له اتحبه؟ بتحب ابنك دوت؟ فالراجل رد عليه رد غريب قوي. قال يا رسول الله احب
الله كما احب ايه ده قال له يا ربنا يحبك زي ما انا باحبه. تخيلوا حبه قد ايه غاب الراجل ده عدة ايام سأل عليه النبي عليه الصلاة والسلام قال فين الراجل اللي هو كان بيجي بابنه دوت؟ قالوا مات ولده
صدمة كبيرة. فارسل اليه النبي عليه الصلاة والسلام فقال له يا فلان عايز يهون عليه. ايهما احب اليك؟ ايهما احب اليك ان يعيش معك ولدك. وتنعم به ما حييت ام
ان يسبقك الى الجنة. ولا تأتي بابا من ابواب الجنة الا وجدته هنالك يدعوك اليه قال بل يسبقني الى الجنة. ولا اتي بابا من ابواب الجنة الا يدعوني اليه. فقال عليه الصلاة والسلام فهذا الذي حصل لك. الله الله
جمال النبي عليه الصلاة والسلام وهو بيجبر خاطر الراجل دوت. اللي عايز اقوله ام سلمة يا جماعة كانها فقدت ابنها فعلا مش بتشوفه. عارفين الوضع السيء ده بقى قعد معها قد ايه
قالت سنة سنة كاملة على الوضع دوت. سنة ابو سلمة مهاجر. سنة ما شافتش ابنها بتقول انا قعدت سنة اخرج الى الابطح. الابطح ده يعني مكان كده على مشارف مكة. اللي هي بتطلع مش عارف اعمل ايه. مش عارف اعمل ايه
بتطلع قالت ابكي طوال النهار واعود الى بيتي. ده سنة بتعمل كده. سنة بتعمل كده. سنة تصبح الصبح تبكي لغاية ما يليل وبعد كده تروح. ده يومها. ده يوم ام سلمة
يوم ام سلمة لما بتبكي على طاعة ربنا. تبكي على فراق زوجها. بتبكي على على فراق او لقى ابنها. يا جماعة في ام بتقعد على الموبايل ومش فارق معها انها لو ما شفتوش اليوم كله ما بيوحشهاش اصلا
في ام لو جوزها جوزها ساب البيت وقماشة كده قعدت طول اليوم بتقول بركة يا جامع. ان شاء الله ما ترجع. مش عايزين نشوف خلقتك. تمام؟ في ايه يا جماعة؟ بتبكي على الطاعة
انت بكيت قبل كده على الطاعة؟ بكيت على صلاة فجر فاتتك؟ بكيت على على على تأخر قرارك في الحجاب؟ بكيت على على صيام فاتك يا جماعة في الدنيا دنيا تانية. احنا بنتكلم في دنيا تانية. ام سلمة بتبكي على ولد مش بتشوفه. بتبكي على زوج محرومة منه ومن حنانه. بتبكي على على بيت جميل كان
بتبكي على طاعة فاتتها هجرة. مش عارفة تهاجر. سنة ما بطلتش بكاء بعد سنة قالت مر بي احد ابناء اعمامي ويدعى آآ احد بني المغيرة من بني المغيرة ابن عمها
فعدى عليها وهي في يوم من ايام البكاء. هي بتبقى لها سنة بتبكي احد ايام البكاء مر عليها ابن عمها فرحمها ورق لها فرحمها ورق لها جدا. ورق لها جدا. صعبت عليه قوي. فراح لبني المغيرة. قال الا تخرجون هذه
المسكينة حرام عليكم. الا تخرجون هزه المسكينة فرقتم بينها وبين زوجها وبين ولدها فيعني الوساطة دي ابن عمهم وبتاع ما رضوش يكسروا بخاطره يقول لها خلاص اتفضلي ايه روحي هاجري الحقي بزوجك ان شئت. فلما طلعت تهاجر مين اللي شافه بنو عبد الاسد
قالوا خلاص طالما هتهاجري خدي ابنك معك والله يسهل لك الحال. وادوها ابنها ومع نفسك مع نفسك. تاني؟ مع ايه؟ مع نفسك يعني ما لناش دعوة بك. هو هو عايزين نقولوا كتر خيرنا سبناك. لكن الهجرة بقى هتهاجري ازاي وفين وازاي ما لناش دعوة مع نفسك
فعلا ارتحلت قالت فارتحلت بعيري. ركبت بعير واخذت ابني فوضعته في حجري ثم خرجت اريد فوجي بالمدينة قالت ووالله ما كان معي من احد من خلق الله تعالى اتبلغ اه اه قالت فقلت اتبلغ بمن لقيت. يعني يمكن الاقي حد يعني ايه يساعدني. ازا هذه المرأة
كانت عازمة على ان تهاجر من مكة الى المدينة على بعير ومعها ابنها لوحدها خمسميت كيلو هتمشي خمسميت كيلو لوحدها ومعها ابنها في الصحرا وهتهاجر ولوحدي ههاجر انظروا الى القوة
والهمة العالية اصعب هجرة في التاريخ. ولو ما لقتش حد هتروح لوحدها كل واحدة يا جماعة في عيلتها هي الوحيدة المنتقبة والواحدة في عيلتها هي الوحيدة اللي بتدعو الى الله. كل واحدة في عيلتها الوحيدة اللي لابسة خمار. كل واحدة في عيلتها دلوقتي الوحيدة اللي ما بتسمعش اغاني. الوحيدة اللي بتقول لأ للافراح
ايه ده اللي مش مصاحبك البنت اللي الوحيدة اللي مش مصاحبة ولاد في الكلية اللي ما لهاش كراش. اللي ما لهاش ولد بتكلمه ام سلمى كانت هتحتاج لوحدها. مش فارق معها حاجة
تعب واللوم والعتاب والكلام كل ده ما يلزمنيش انا لو لوحدي ههاجر. لو لوحدي هتنقب. لو لوحدي مش هصاحب. لو لوحدي مش هقدر افراح. لو كل الدنيا عكسي انا هعمل الصح
ده الكلام طالعة ام سلمة وطالعة طالعة بقى خلاص وركبت البايرو يلا بنا قالت حتى وصلت التنعيم تنعيم اللواء حدود مكة. يعني خلاص فعلا خدت السكة وطالعة طلعت من مكة وصلت للتنعيم
يعني مسافة آآ آآ الناس بيروحوها بالعربيات في نص ساعة. يعني اخدت عدة ساعات. لوحدها وطالعة كده يلا بنا وطلعت مشارف مكة وخلاص يلا بنا مكملة سبحان الله لقيت رجل هو عثمان ابن طلحة ابن ابي طلحة
عثمان ابن طلحة ابن ابي طلحة رضي الله عنه وارضاه. مين عثمان ابن طلحة ابن ابي طلحة ده يا جماعة؟ عثمان ابن طلحة من ابي طلحة ده حاجة كده ايه؟ فخمة كده. حاجة من افخم الناس في قريش. راجل
ان راجل تمام؟ بس في الوقت ده هو ما كانش ايه؟ ما كانش اسلم لسه. ده بنتكلم في كافر. كافر هذا عثمان الان كافر. لم يكن مسلما. عثمان ابن طلحة ابن ابي طلحة ده اسم ما يتنساش لانه اسلم بعد كده. رضي الله عنه وارضاه. عثمان ده كان راجل شريف
راجل كريم. راجل راجل بجد. فشاف المرأة ديت قال لها الى اين؟ الى اين يا بنت ابي امية؟ رايحة فين؟ انت رايحة فين قالت اريد زوجي بالمدينة قال او معك احد
هل معك حد طالعة انت رايحة بجد كده لوحدك؟ ما فيش راجل معك قالت او معك احد؟ قالت لا والله لا والله انا وبني هذا انتم عارفين مين عثمان ابن عثمان ابن طلحة ابن ابي طلحة ده يا جماعة
ده حاجة كبيرة اوي يا جماعة. ده ما ينفعش ما حدش يبقى عارفه ما يبقاش عارفه. ده عثمان ابن طلحة ابن ابي طلحة. ده يا جماعة اللي معه مفتاح الكعبة
ده اللي معه مفتاح الكعبة. يعني كم مفتاح الكعبة ده بيتورث في قريش فكان اه بنو طلحة ابن ابي طلحة هم دول اللي معهم مفتاح الكعبة. فكان عثمان ده هو ده وريس المفتاح. ده اللي معه مفتاح الكعبة. يعني ما حدش
ما حدش يقدر يفتح الكعبة الا هو. طب ما يحب اي حد يفتح الكعبة لازم عسمان هو اللي بيفتح له ومن المواقف الغريبة لعثمان ان النبي عليه الصلاة والسلام مرة اراد انه يدخل الكعبة وكان في مكة لسه ساعتها فعثمان كان بيفتح الكعبة يوم الاتنين والخميس. فالنبي عليه الصلاة والسلام دخل الكعبة
وقال لعثمان قال سيأتي يوم يا عثمان اخذ منك هذا المفتاح وافعل به ما شئت فقال لا والله فانكر عثمان ان هذا سيحصل ابدا ولا تغدو ابدا مرت الايام وعثمان ابن طلحة ابن ابي طلحة اسلم. امتى اسلم عثمان؟ اسلم قبيل فتح مكة. يعني قبل ما النبي عليه الصلاة والسلام ييجي
فكة فاتحا في سنة تمانية من الهجرة. كان عثمان اه راح اه في السكة واسلم مع النبي عليه الصلاة والسلام. وبعد كده دخل النبي عليه الصلاة والسلام مكة واخد المفتاح فتح مكة طبعا وطبعا عثمان سلمه المفتاح مفتاح مكة وفتح النبي عليه الصلاة والسلام
من باب الكعبة بمكة باب الكعبة اقسم مفتاح الكعبة. اسف معه مفتاح الكعبة. آآ فتح النبي عليه الصلاة والسلام الكعبة وقال عثمان اخبرتك انه سيأتي اليوم الذي اخذ منك المفتاح وافعل به ما شئت
فقال عثمان اشهد انك رسول الله حقا وبعد كده النبي عليه الصلاة والسلام قال اليوم يوم الوفاء يا عثمان. اليوم يوم الوفاء. انا مش هغدر ولا اخون. ده مفتاحك ويرجع لك
النبي عليه الصلاة والسلام المفتاح رغم ان العباس كان اليوم ده بيتوسل للنبي عليه الصلاة والسلام عشان ياخد المفتاح قال له اديهوني انا. وانا عمك اديني المفتاح قال لا لا يا عباس اليوم يوم الوفاء. خذوها بنو طلحة خالدة تالدة لا ينزعها منكم الا ظالم
واعطاه المفتاح تاني. ادب ووفاء وبر نتعلم حاجات كتيرة من النبي عليه الصلاة والسلام. هو ده الراجل هو ده الشهم. هو ده الامين هو ده المؤتمن عسمان ازا كان مؤتمن على مفتاح الكعبة. فما ظنكم انه فاعل بام سلمة؟ وفعلا خد ام سلمة
وقال لها والله هروح معك. والله ابدا مع ما ما مش ممكن. قالت قال والله يا ام سلا. قال والله يا بنت بني امية ما لك من مطرك. والله ما ينفع راجل يسيبك ابدا في موقف زي دوت
قال فاخذ بخطام البعير فانطلق معي يهوي بي. خد بالك اخذ بخطام البعير يعني ايه يعني هيروح هو ماشي على رجليه تاني ركزوا يا جماعة ده رايح ماشي على رجله
ام سلمة راكبة البعير وهو هيرشي. هيمشي خمسمية كيلو على رجله. علشان موقف شهامة وهيرجع على رجله علشان موقف شهامة مشى الف كيلو. الف كيلو. مشاهم عسمان ابن طلحة عشان شهامة
موقف رجولة فين الرجالة فين الشهامة؟ فين المروءة؟ فين الراجل اللي فعلا يخدم واحدة من غير غرض بنيء من غير ما يكون عايز رقمها. من غير ما يكون عايز عليها. من غير ما يكون عايز يكلمها. من غير ما يكون عايز يوقعها في حباله. فين الرجولة
فين الرجالة فين الشهم اللي يرى اخت مسلمة بتؤزى فيدافع عنها. اللي بيرى اخت بتتعاكس فيصد عنها ومش هو ما عندوش غرض من كده. ولا بيلفت انتباهها ولا عايز قل لها انا جامد ولا عايز يقول لها بصي الرجولة
فين فين الشهامة؟ فين فين الموقف الاخ اللي بيساعد الاخوات تصلي في مكان. بيوفر لهم مكان يصلوا فيه. بيساعدهم في الدراسة من غير اي اغراض قالت ام سلمة والله والله
ما صحبت رجلا من العرب قط اكرم من عثمان ابن طلحة ابن ابي طلحة كان ازا بلغ المنزل اناخ به. يعني لما نتعب في السكة كان ينزل الايه البعير. يقول لها تعبت تقول له اه انا مش قادرة خلاص عايز استريح شوية
هينزل البعير وينبعد بعيد اوي عشان تاخد راحتها فتنزل وتريح نفسها وتنام شوية وتخفف هدومها شوية وتاكل وتشرب وبعد كده تستعد وبعد كده تطلع على البعير يكون هو راجع بعد ما يطمن ان هي اكيد خلصت كل اللي هي عايزاه. يرجع تاني. قالت وهينتزر حتى استوي على البعير فيأخذ بالخطام
ويسير بي واسيروا بي حتى وصل الى قرب المدينة الى قرب مدينة بتقول والله ما كان بيتكلم معي ولا لمح لي باي حاجة ولا كلمني في اي حاجة ولا عمل نفسه الجامد ولا بص انا عملت معك ايه ولا
استغلني ولا استغل الموقف ولا استغل ان احنا في صحراء ولا رسم نفسه علي ولا ولا عمل علي ما فيش رجل كريم راجل شهم راجل مروة يا جماعة لو موقف زي ده عمله راجل مع واحدة والله ما يستحمل الا ان هو لازم يبين نفسه ولازم يرسم نفسه ولازم يعني يوقعها في حباله زي ما بيقولوا. اين
فين الشعب اللي بيتعامل لله موقف زي دوت عجيب قالت والله حتى وصل الى قباء التواصل فين؟ قباء وبقى يعني على مشارف المدينة وقال لها احنا خلاص وصلنا قباء ام سلمة جوزك هنا في هزه القرية خشي بس المسافة ديت واسألي عليه هتلاقيه حتى ما رضاش
خد بالك. عثمان ابن طلحة تاني. اسمعوا الكلمة دي مني. عثمان ابن طلحة ابن ابي طلحة ما رضاش يدخل ما رضاش يدخل علشان ما يسمعش حتى كلمة شكر تاني ما رضاش يدخل
ويخش لابو سلمة علشان حتى ما يسمعش كلمة شكر. كافر كافر في الوقت ده قال خشي خلاص انا خلصت مهمتي انا راجع انا راجع مش مستني مش مستني ان هو حد والله لو دخل كانوا عملوا له حفلة
والله لو دخل المدينة كانوا عملوا له كانوا عملوا له احتفال احتفاء كان اكرم ايام اكرام على الموقف الشهم والرجولي دوت كان النبي عليه الصلاة والسلام كان وفعلا وكان ابو سلمة كافئه مكافأة كبيرة
لكن والله ما عايز كلمة شكر. مجرد ما اقرب بس اني اقرب من الناس خلاص ان لو دخلت جوة هتلاقي جوزك جوة انا خلاص كده دوري خلص شكرا. انا مش عايز حاجة. انا الحمد لله اطمنت عليك
توكلي على الله سلمي على الناس انا خلصت مهمتي انا راجع فين الناس دي يا جماعة؟ فين اللي بيعمل خير ومش بيكتب بوست ان هو عمل خير؟ فين اللي بيعمل خير ومش بيصور نفسه؟ مش بيصور نفسه. فين اللي بيعمل عمرة ومش بيصور نفسه؟ فين اللي بيعمل
بيعمل موقف ومش بيحكيه. فين اللي بيعمل خير وبيخبيه؟ فين اللي مش عايز شكر؟ فين الناس دي فين الشهامة؟ فين فين ؟ الله يرحم الله يرحم اهل الشهامة. الله يرحم الرجالة
الله يرحم المواقف. الله يرحم الاخلاص. الله يرحم الاخلاص. كافر كان مخلص في الوقت ده. كافر وكان مخلص صراحة ما نقدرش ننكر عاد بتقول ام سلمة والله ما رأيت صاحبا قط اكرم من عثمان ابن طلحة. عمري ما شفت في حياتي راجل كده ابدا. ولا حشوف في حياتي راجل كده زي عثمان
سارة يا خسارة ان الرجالة يتعدوا في الزمان. يا خسارة ان الرجالة بقى الواحد يقول يعني الواحد فين وفين لما بيلاقي راجل ابو سلمة بعد كده يا جماعة انا متخيل بقى اللقاء يعني فيه تفاصيل مش بتتحكي في السيرة
بس انا متخيل اللقاء الحميم الجميل والبيت ده لما اتجمع تاني. سلمة كبر سنة ابو سلة ما شافوش بقى له سنة ما شافش مراته من سنة والبيت ده اتقابل والسعادة والفرحة والجمال والضحك والهزار انا متخيل حاجات جميلة قوي حصلت
لكن الموضوع ما طولش. ما طولش. البيت ما طولش. عدت سنة من الهجرة. دخلت السنة التانية غزوة بدر دخل ابو سلمة في غزوة بدر ابلى بلاء رهيب ابلى بلاء حسنا
هي بعديها بسنة على طول. خش على غزوة احد. دخل غزوة احد ولكن اصيب اصابة شديدة ابو سلمة اصيب اصابة شديدة وفي كل ده زوجته بتدفعه. روح بدر روح احد
رغم ان هي ممكن تقول له كفاية بقى انا اتحرمت منك كتير. انا اتحرمت منك كتير. عايزة بقى اقعد معك شوية. عايز استمتع بك شوية. لا لا لأ. خش بدري. خش احد
خد له جرح في احد الضربة كانت جامدة جدا يعني اصابته اصابة شديدة. الجرح ده قعد معه فترة طويلة. قعد معه من بعد غزوة احد اللي هي الشوال سنة فمن الهجرة لغاية جمادى الاخر
سنة تلاتة من الهجرة اسف كانت قعد معه الجرح لغاية بعد الايه بعد غزوة احد بفترة وبعد كده الجرح دوت كبر وانفجر. وبسببه مات مات ابو سلمة. رضي الله عنه وارضاه
مات هزا الطيب الخير. يا له من يوم صعب قال النبي عليه الصلاة والسلام الذي يموت فيه اخوه من الرضاعة ويموت فيه ابن عمه. ابن عمته بره ويموت فيه فارس فارس فارس راجل راجل يا جماعة البكاء على الرجال
البكاء على الرجال. يموت فيه رجل رجل من رجال المسلمين. يموت فيه شهم. يموت فيه فارس من فرسان المسلمين. وكان يوم صعب صعب موت ابو سلمة كان يوما صعبا. لكن ابو سلمة يا جماعة كان راجل فريد من نوعه
كان رجل فريد من نوعه روي في الاثار ان ابو سلمة لما حضرته الوفاة لما حضرته الوفاة قال قال ام سلمة كانت جنبه بتطيبه وكانت تقوم على خدمته ورعايته قاعدة ترعاه
ودي الزوجة يا جماعة الطيبة قاعدة جنبه طول مرضه فرعاوي تطيبه وتعالجه واقفة جنبه وبتشجعه لدرجة لدرجة ان هي قالت له كلمة عجيبة جدا قالت يا ابو سلمة سمعت سمعت
ان المرء اذا مات زوجها فلم تتزوج بعده احد فلم تتزوج بعده احد فانها تكون زوجته في الجنة فانا اعاهدك يا ابا سلمة ان انت مت الا اتزوج بعدك ابدا
فقال ابو سلمة طبعا انت خد بالك ابو سلمة عنده اربع ولاد اربعة ايه؟ ولاد ام سلمى عندها كم سنة دلوقتي ام سلمة عندها كم سنة عندها سبعة وعشرين سنة
خد بالكم يا جماعة. دي واحدة سبعة وعشرين سنة دي سن واحدة ما تجوزتش اصلا دلوقتي عندها سبعة وعشرين سنة متخيلين سبعة وعشرين سنة وعندها اربع ولاد ابو سلمة مراته حبيبته حبيبته جدا بيحبها جدا
بتقول له انا مش هتجوز بعدك واعاهدك على كده عشان ابقى زوجتك في الجنة. بس هو راجل يا جماعة عنده مروءة اه بحبك وكل حاجة واكيد اكيد اتمنى كده لكن بص بصة تانية سبعة وعشرين سنة
اربع ولاد هتعيش ازاي مين هيرعاها؟ مين هيصرف عليها؟ مين هيصرف على الولاد فعمل موقف فيه مروءة عالية قوي. مروءة عالية جدا وجيه على نفسه وجه على قلبه فعلا والله يا ام سلمة تطيعيني
عايز اطلب منك طلب. تسمعي كلامي؟ قالت اطيعك يا ابا سلمة قال ام سلمة من انا مت فتزوجي ان انا مت فتزوجي ثم قال اللهم ارزق ام سلمة اللهم ارزق ام سلمة من بعدي رجلا خيرا مني
لا يحزنها ولا يؤذيها اللهم ارزق ام سلمة من بعدي رجلا خيرا مني لا يحزنها ولا يؤذيها. لا يحزنها ولا يؤذيها يا الله! شوفوا يا جماعة الشهامة شوفوا الشهامة شوفوا دي دي شهامة دي مروءة
منه اكيد ده كسرة لقلبه. بس هتعمل ايه سبعة وعشرين سنة. لو قلت لها ما تتجوزيش من بعدي والله ما هتجوز بس هتستحمل لغاية امتى وممكن ما تستحملش. وممكن تزل على عهد ومش قادرة
ما ينفعش تمام؟ طب انا ليه احطها في موقف زي دوت؟ انا اقول لها على راحتك. انا بقول لها اتجوزي تمام موقف عجيب وبيدعي لها كمان. يعني بيدعي لها ربنا يكرمها بزوج احسن منه. احسن منه كمان. مش يقول لها مسلا في واحد يقول لمراته انت عمرك ما هتلاقي احسن
طمني يا اسطى انت هتلاقيها احسن مني فين ؟ ده انا عملت لك وسويت لك وانت ولحم كتافك من خيري. تمام؟ وفيه واحد اصلا مش طايق زوجته ويقول يا رب بقى يبتليك بواحد يطلع آآ
طلع القديم والجديد. لا ده ده لأ ده زعلان منها قوي. ابو سلمة بيحبها جدا. رغم ان هو يعني هي نفسها بتقول واصلا هو اصلا في حد زي ابو سلمة
رغم زلك اه قال لها قال يا رب يا رب يا رب يا رب يا رب واحد احسن مني يتجوز ام سلمة بس الناس نضيفة يا جماعة ناس نضيفة. ناس نضيفة
فبعد كده مات ابو سلمة رضي الله عنه وارضاه ام سلمة بقى قالت فلما مات ابو سلمة قلت كما علمنا رسول الله صلى الله عليه وسلم هو اتعلمت ده دعاء انا اتعلمته فبقوله
اللهم اؤجرني في مصيبتي اللهم اؤجرني في مصيبتي واخلف لي خيرا منها. قالت ايه؟ انا لله قالت استرجعت الاول. قالت ان لله وانا اليه راجعون اللهم اؤجرني في مصيبتي واخلف لي خيرا منها
عايز بس اقول لكم كده قبل ما اخش في الحتة دي خاطرة اللي جات لي دلوقتي ايه الخاطرة ديت بقى الخاطرة دي اللي نلاحز ان ام سلمة ربنا جعل في طريقها دايما ناس عندهم شهامة
ناس عندهم شهامة زي مين؟ زي عثمان وزي ابو سلمة وزي النبي عليه الصلاة والسلام يعني سيد الخلق عليه الصلاة والسلام الناس دي اتحطت في طريقها. ليه يمكن يمكن اقول بتخيل ان دي مكافأة
لها ولوالدها الشهم لان البيت اصلا اللي طالعة منه بيت شهامة. فاكرين لما قلنا ابوها كان اسمه ايه؟ زاد الراكب كان شهم مع كل الناس. كان كريم مع كل الناس. وربنا هل جزاء الاحسان ايه؟ الا الاحسان. فالبيت كريم والبنت كريمة والبنت فيها
قوة وشهامة وجدعنة. ام سلمة فيها الجدعنة فربنا جعل في سكتها كل الناس اللي شبهها واحسن منها. ابو سلمة والنبي عليه الصلاة والسلام وبتاع. تخيلوا بقى فدي فايدة كده ان انت يعني ربنا بيكرم الواحد باللي شبهه
والطيور على اشكالها ايه تقع. المهم قالت قلت ايه؟ اللهم اؤجرني في مصيبتي واخلف لي خيرا منها. ثم قلت في نفسي ومن خير من ابي سلمة ومن خير لي من ابي سلمة
ومن خير من ابي سلمة هو هو مين احسن من ابو سلمة؟ اه انا قلت الدعاء تمام انا قلت الدعاء. تمام بس آآ هو هو في حد احسن من ابو سلمة اصلا
هو في اصلا حد احسن من ابو سلمة انا عايزكم بس عايز اقف هنا مع كزا وقفة. الوقفة الاولى آآ سؤال هو مش ابو بكر احسن ابو سنة قطعا واكيد ام سلمة عارفة كده
عمر احسن من ابو سلمة قطعا. وهي عارفة كده. آآ عثمان علي ابن ابي طالب. كل دول افضل من ابي سلمة. وده بالاتفاق وكله عارف كده بس هي هنا مش بتقول
مش بتقول احسن منه مطلقا مش بتتكلم على على ابي سلمة كفضل مطلق فضل عام. لا لا لا لا هي بتتكلم على ابي سلمى كزوج زوج زوج يا بتقول انا مش ممكن الاقي زوج
احسن من ابي سلمة اه ممكن ابو بكر احسن منه في الجملة. اه ممكن عمر احسن منه في الجملة. لكن ما اظنش ان في زوج افضل من ابي سلمة ده تصورها الى ان تزوجت النبي عليه الصلاة والسلام. هنا لنا كزا وقفة
الوقفة الاولانية اه ابو سلمة نفسه. انت كنت عامل ازاي انت كنت عامل ازاي انت كان زوج عامل ازاي يا جماعة؟ ده ده خد بالكم ده مجاهد ومقاتل وفارس بس اكيد في البيت كان جميل. كان بلسم كان رحيم كان رقيق
كان عطوف كان بيسمع كان بيراعي كان مواقف كان كريم المرأة بتقول انا ما اعرفش حد احسن من جوزي. فين المرأة اللي بتقول ما فيش حد في الدنيا احسن من جوزي. فين
فين المرأة دي يا جماعة ها فين الزوج؟ انا مش هقول بقى فين المرأة بقى؟ تعال بقى معلش. فين الزوج اللي بيخلي زوجته تقول كده فين الزوج اللي بيعامل زوجته لدرجة ان هي فعلا تشهد
ان ما فيش حد احسن من جوزي ابدا ما فيش راجل في الدنيا دي احسن من جوزها صح فين المعاملة بقى وهي مش هتقولها من مش هتقولها لوحدها الا براجل هو اللي عمل معها كده
وهو هو السبب في كده. وهو اللي وصلها لكده. اللي يخليها فعلا تقول انا ما ما فيش في الدنيا دي احسن من جوزي يا رب يا ريت كل راجل يا جماعة
يعني قيم نفسك كل فترة بالسؤال دوت. قل لزوجتك ايه رأيك في ايه رأيك فيه؟ وما تزعلش ما تزعلش وخد خد رأيها فيك. بس قل لها ما تتكيش علي. يا عم برضو الراجل فينا ما بيستحملش يعني
ما يقدرش برضو ان ايه ياخد كلام صعب من زوجته. بس قل لها كوني رحيمة بي حتى لو هتنقديني كوني رفيقة بي. وقولي لي اللي في اللي لي واللي علي
اللي لي واللي علي. وسبها تقول وما تعاتبهاش. واديها الامان. وما تزعلش منها. وخد منها واي الايجابيات اللي تقولها لك ركز عليها. لان هي شايفة ممكن ايجابيات انت مش شايفها
هتقول لك انت طيب. انت كريم بس انت مسلا كزا بس انت فيك الحتة ديت. خد الايجابيات نميها وخد السلبيات حاول تتجاوزها. وبعد فترة اسألها تاني. قل لها ايه رأيك في؟ هل انا اتحسنت عن المرة اللي فاتت ولا لأ؟ احسن
آآ يعني شهادة لك عند ربنا هي شهادة مراتك. لان دي اقرب حد لك ودي اللي عارفة كل حاجة دي اللي عارفة كل حاجة لزلك خيركم خيركم لاهلي. ليه؟ لان الاهل هم الناس الوحيدين اللي عمري ما همسل عليهم. انا ممكن امسل في الشغل ان انا محترم. ممكن امسل في المسجد ان انا شيخ. ممكن امسل في
ان انا اه ان انا كويس. لكن همسل في البيت ليه امسل في البيت ليه انا امسل على مراتي ليه؟ امسل على ولادي ليه فاللي هيطلع منك في البيت هو ده شخصيتك الحقيقية. سيبك من اللي انت بتسمعه برة. سيبك من الكومنتات بتاعة الناس. سيبك من اللايكات. سيبك من رأي الناس في المسجد في
في الشغل كل ده ما لوش لازمة الكومنت الوحيد اللي انت مستنيه بتاع زوجتك اللايك الوحيد اللي انت مستنيه بتاع زوجتك. الرأي الوحيد اللي يهمك بتاع زوجتك آآ الايسك الوحيد اللي انت آآ النصيحة الوحيدة اللي عايزة تتبعت لك هي بتاعة زوجتك
والعكس خد بالك انا بكلم الاتنين رأي زوجك فيك هو ده احسن رأي وتقولي له كل فترة ايه رأيك في؟ ايه يا عيوبي عشان اصلحها بس ما تزعقليش. بس ما تهزأنيش بس ما تتكاش علي. انا بنت ناس برضه
وانا اوعدك هاخد منك وخلاص وهفهم وهحاول خلي بينا الشفافية نخلي بالنا صراحة كل واحد كل فترة كده في الرايق من غير خناقات من غير زعيق من غير تهزيق. كل واحد يقول للتاني الحلو اللي فيه والوحش اللي فيه
ونبني على كده نبني الحلو اللي فيا انميه. والوحش اللي في اعالجه. وكل فترة نسأل بعض ايه؟ تاني. لغاية ما ايه نوصل للايه؟ للصورة الحلوة اللي احنا عايزين ايه؟ نوصل لها
تمام يا جماعة؟ الحاجة اللي بعد كده اللي عايز اقف معها هنا. معلش هي وقفات بس مهمة آآ هي معلش حتى لو حتى لو السؤال برضو لو جوزك فعلا مثالي
مسالي هل لازم يبقى هو احسن زوج ها لأ طب ما ممكن يكون جوز صاحبتك مثالي اكتر منه طب ما ممكن ابو بكر كزوج احسن من ابو سلمة. وعمر كزوج احسن من ابو سلمة صح
وعثمان كزوج احسن من ابو سلمة ممكن برضو هو احنا ليه افترضنا ان هم اقل منه؟ ممكن. بس بس ام سلمة ليه بتقول على ابو سلمى احسن واحد ببساطة لان هي ما تعرفش غيره
اسف مش قصدي ام سلمة ها ما جربتش غيره ودايما المرأة لو جمعت حاجتين بيتها يبقى اسعد بيت لو ما لهاش علاقات في الماضي ها في الحرام ولو اتجوزت راجل كويس فعلا
حتى لو في احسن منه هتشوفوا احسن واحد. لانها ببساطة ما تعرفش غيره ليه دايما لو انا سألتكم دلوقتي مين احسن ام في الدنيا الاجابة امي انا هقول كده انا دي اجابتي
والاجابة اللي انتم هتكتبوها دلوقتي كل واحدة هتكتب امي كل واحد هيقول امي احسن ام طبعا ليه كل واحد فينا بيقول امي وانا بقول امي وانت بتقولي امك. وده وده بيقول امي
ليه لان انا ما جربتش غيرها. هل امي احسن واحدة فعلا اكيد لأ ولا امك احسن واحدة بس انا ما اعرفش غيرها انا ما جربتش ام تانية اصلا هي بالنسبة لي احسن واحدة لان انا ما عنديش ام تانية. واكيد ما كانش فيه فرصة ان انا يبقى عندي ام تانية. يمكن لو كان فيه ام تانية كانت تبقى احسن يمكن بس انا ما اعرفش غيرها
كزلك الرجل والمرأة اللي ما لوش تجارب سابقة بيبقى زواجه من اسعد ما يمكن. رسالة لكل راجل ولكل بنت ما تفسديش جوازك بعلاقات حرام قبل الجواز لان من الحاجات اللي بتفسد الزواج
بعد الزواج الزكريات المقارنات وقولوا لي اللي باقوله ده صح ولا غلط في الكومنتات وللاسف المصيبة السودا ان انت لما بتبقى لك علاقات حرام قبل الجواز مع شباب. بتبقى علاقة مع شاب في اكمل حالاته بيبقى لابس احسن لبسه. وبيعمل لك احسن عمايل واحلى
خروجات لما بتيجي تتجوزي بتتجوزي واحد كويس. بس بتشوفي عيوبه ومزاياه. مزاياه وعيوبه. التاني ما كنتش بتشوفي عيوبه فلما حتى بتيجي تقارني وانت لما بتمشي مع بنت قبل الجواز وتيجي تتجوز الاخت الطيبة بتشوف عيوبها ومزاياها. التانية كنت بتشوفها في المزايا بس
ما تيجي تفتكر لما تشوف العيوب تعتقد ان التانية ما عندهاش العيوب ديت وانت تعتقدي ان الولد اللي كنت عارفاه ما كانش عنده عيوب جوزي. فتفتكري ان هو احسن منه. وانت تفتكر ان كل واحدة غير مراتك احسن من مراتك
ولو كنت اتجوزت الشخص ده كنت هتلاقي نفس العيوب اكتر وانت لو كنت اتجوزت البنت تيجوا تلاقي انا في سانوي واكتر بس انت اللي عملت في نفسك كده والاسوء بقى بعد الجواز
الاسوء بعد الجواز نبقى متجوزين وانا اسمح لمراتي تتداخل مع اصحابي او تتداخل مع مع مع مع ايه مع الاخوة اللي انا عارفهم ويبقى في في تواصل اكتر من اللازم وفي تفاصيل وان احنا نعرف اسرار بيوت بعض
اتداخل في بيوت وهي تتداخل في بيوت وانا بقيت عارف حاجات كتير عن بيوت آآ صاحباتها وهي تحكي لي عن صاحباتها واحكي لي عن اصحابي ونخرجوا مع بعض ونقعدوا مع بعض واسرار
بتتقال في كل البيوت كل حاجة معروفة ساعتها هتبدأ المقارنات وتتخرب البيوت عشان كده بقول سر البيت السعيد اللي ما لوش مسيل حاجتين زوج وزوجة كويسين وما عندهمش مقارنات ايه هي مداخل المقارنات؟ حاجتين العلاقات السابقة المحرمة اللي قبل الجواز
والتداخلات في البيوت الزيادة عن اللزوم بعد الجواز اللي يتعافى من دي ويتعافى من ديت وجوازته حلوة حتى لو اتجوزتي واحد نص نص حتى لو اتجوزت واحدة نص نص والله هتشوفوا بعض احسن ناس
لان انتم ما تعرفوش غير بعض اشتري سعادتك ان انت تمتنعي عن العلاقات المحرمة خليك اشتري اسعد زوجة في حياتك بانك تمتنع قانن العلاقات المحرمة وعن اخبار البيوت التفاصيل بعد الجواز
سهلة ام سلمة بتقول فقلت في نفسي ومن خير من ابي سلمة ومن خير لي من ابي سلمة. قعدت بقى ساعات تقول ما انا مش عارف بس هو انا دعيت وخلاص. وسبحان الله
تمام آآ جات ايه بعد كده تزوجت بالنبي عليه الصلاة والسلام قالت فابدني الله تعالى بابي سلمة خير منه رسول الله صلى الله عليه وسلم. اتجوزت النبي عليه الصلاة والسلام
بيت بقى يا بيه يعني حاجة سعيدة جدا يعني تزوجت النبي عليه الصلاة والسلام وبدأ بيت سعيد جديد. وشوفوا السقة في يعني الدعوة. الدعوة يا جماعة الدعوة غيرت مين فينا لما بيحصل له مصيبة؟ بيدعي الدعوة دي من قلبه فعلا. وبثقة في الله
ان فعلا ربنا هيعطيني افضل مما فقدت بعد ما اتجوزت النبي عليه الصلاة والسلام خلينا بقى معلش هنجز شوية عشان الوقت احنا بنطول في كل موقف ما اعرفش مش بعدي انا
المهم يعني بعد ما اتجوزت النبي عليه الصلاة والسلام قصة الزواج بقى قصة هو النبي اصلا اتجوزها ليه ليه عرض عليها الزواج؟ وفاء اولا واحدة عندها سبعة وعشرين سنة يا جماعة
سبعة وعشرين سنة واربع ولاد خدوا بالكم فكرة ان ان المرأة اللي جوزها مات تتجوز ايام الصحابة ده كان عادي. كانت بتتجوز ممكن على طول. اول ما تنقضي عدتها كانت تتجوز. يعني لو ما كانتش اتجوزت النبي عليه الصلاة والسلام كان اتجوزت غيره
على طول واصلا الدليل على كده ان ام سلمة رضي الله عنها وارضاها في البداية خطبها ابو بكر ابو بكر خطبها اول ما خلصت العدة خطبها ابو بكر فردتهم وبعد كده خطبها سيدنا عمر فردته
يعني مين اللي خطبها ابو بكر وعمر حاولوا يتجوزوها قبل النبي عليه الصلاة والسلام؟ اولا مرأة جميلة كاملة شريفة فدي اصلا يعني زي ما بنقول كده ما تتفوتش ما تتفوتش
سبحان الله وبعد كده ارسل اليها رسول الله صلى الله عليه وسلم ارسل اليها رسول الله صلى الله عليه وسلم يطلبها. فطبعا خلاص ما فيش ما ينفعش ترفض خالص. خالص. سبحان الله
ولكنها آآ قالت للنبي عليه الصلاة والسلام قالت له كزا حاجة قالت له انا عندي كزا مشكلة اولا قالت يا رسول الله اني امرأة شديدة الغيرة. شديدة الغيرة. طبعا هي طول عمرها متجوزة واحد. قصدي جوزها ما كانش متجوز غيرها يعني ابو سلمة
دلوقتي داخلة على حد متزوج. تمام النبي عليه الصلاة والسلام كان متزوج عائشة متزوج حفصة فبالتالي آآ بتقول انا امرأة ايه بس اتجوز سودا فبتقول لي انا بغير. يعني انا غيرتي شديدة جدا. وارجو اخاف ان ترى آآ اخاف ان ترى مني شيئا
فيعذبني الله به. يعني اعمل حاجة واغلط غلطة كده من ساب الغيرة ربنا يعزبني. بسبب اللي هعمله قال واني امرأة قد دخلت في السن. يعني ايه قربت على التلاتين وانا زات عيال. عشان ببقى صريحة معك. انا قربت على التلاتين وعندي اربع عيال
انت اتجوزت ناس يعني فقال لها بصي اما الغيرة فاني ساسأل الله تعالى ان ينزعها منك يقصد بالغيرة يعني المبالغة في الغيرة والا مش اصل الغيرة والا فكل امرأة عندها غيرة على جوزها اكيد. والسيدة عائشة كانت بتغير على النبي عليه الصلاة والسلام. وكل النساء كانوا بيغيروا على النبي عليه الصلاة والسلام. ما سألش ربنا نشيل منهم الغيرة خالص. بس هنا عندها
غيرة زي ما بيقولوا كده غيرة مبالغ فيها. وده الغلط بقى ان احنا يبقى عندنا الزوج او الزوجة عنده غيرة مبالغ فيها تؤدي الى تعذيب الطرف الاخر. مش عارف اتنفس مش عارف اتكلم في التليفون. مش عارف ما فيش سقة خالص. دي مشكلة
تعمل مشاكل في البيوت. فقال لها لأ الغيرة الشديدة دي انا اسأل ربنا ان ايه يعني ايه يخففها عشان تصل للحد المعتدل قال واما ما زكرت من السن وقد اصابني مسل ما اصابك. يعني انا اصلا عندي اربعة واربعين يعني اول ما اتجوزها كان عنده اربعة آآ كان عنده كم سنة عليه الصلاة والسلام كان كان آآ كان كان عنده كم سنة اربعة من الهجرة
يعني كان عنده اربعة وخمسين سنة. عليه الصلاة والسلام كان كبر قوي اصلا. عنده عنده كان عنده آآ لا كان آآ اكتر من كده كان عنده عليه الصلاة والسلام آآ سبعة وخمسين سنة تقريبا اه
كان عنده سبعة وخمسين سنة عليه الصلاة والسلام سنة اربعة من الهجرة. قال لها لو انت التلاتينات انا انا سبعة وخمسين فده بيلطف معها يا جماعة جبر الخواطر زي ما بيقولوا
واما ما زكرت من العيال فعيالك عيالي. عيالك عيالي وبعد كده اتجوزها النبي عليه الصلاة والسلام وعاشت معه يعني اجمل عيشة. وكان يرعى بناتها جدا جدا. بل كان بيقول لزينب كانت بنتها بنتها اسمها زينب. كان يقول لها يا ام سلمة
انت وبنتك من ال البيت. انت وبنتك من ال البيت. سبحان الله وآآ انا هنحكي موقف اخير يعني عشان ما نطولش وهو موقف ام سلمة ورجاحة عقل ام سلمة هو موقف يوم الحديبية
ام سلمة يوم الحديبية بس خليني اقول لكم قبل الحديبية خليه اخر موقف هقول هقول كزا حاجة الاول. آآ عشان دي لازم اقولها. ام سلمة كانت مجتهدة جدا في طلب العلم. رغم سنها
ورغم ان هي عندها اربع عيال كانت مجتهدة جدا في طلب العلم وكانت تسمع الاحاديث وتحفظها عارفين روض كم حديس ام سلمة روى التلتمية وتمانين حديس تلتمية وتمانين حديس. انا اتحدى
لو فيه واحدة من اللي بيسمعوني دلوقتي حافظة تلتمية وتمانين حديس ام سلمة حافظة نراود تلتمية وتمانين حديس عن النبي عليه الصلاة والسلام ومنها حديس كتير فيها اه اه فيها احواله جوة بيته عليه الصلاة والسلام
كنت عايز انقل من الحاجات اللي روتها ام سلمة حاجة فيها تنبيه حلو ام سلمة هي اللي روت الحديس اللي بيقول كان النبي عليه الصلاة والسلام يقبلني وهو صائم من اللي رووا الحديس دوت يقبلني وهو صائم
طيب بتقول من من روايتها في الحديس قالت كنت اغتسل مع النبي عليه الصلاة والسلام من اناء واحد. كنت اغتسل مع النبي عليه الصلاة والسلام من اناء واحد تمام؟ ومن الاحاديس اللي روتها قالت كان النبي عليه الصلاة والسلام ينام معي في لحاف واحد
لحاف واحد ده يعني آآ احيانا بيعبر به عن الجماع يعني تمام اللي عايز اقوله هنا حاجة مهمة جدا خد بالكم النبي عليه الصلاة والسلام سبعة وخمسين سنة يعني يعني عدى الستين وهو معها. وديت واحدة تلاتينات دخلت في التلاتينات خلاص وعندها اربع عيال
ورغم زلك كانت كان في بينهم يعني علاقة كأنهم شباب كانهم صغيرين فانها بكر كأنه بكر عليه الصلاة والسلام يعني بتقول يقبلني وهو صائم. امال هو مش صايم بيعمل ايه
بينام معي في لحاف واحد يعني بيديها حقها وزيادة بيغتسل معها يا جماعة بيغتسل معها. فين الزوج اللي بيغتسل مع زوجته؟ يعني يعني الحاجة دي ممكن لو حد دلوقتي عارض على زوجته حاجة زي كده تسخر منه. او تقول له عيب عليك ده انت
عيب عليك صح وممكن واحدة ما انا اسف يعني بيحصل انا اسف بقى الاخوات بقى في واحدة تبقى كبرت شوية في السن آآ تمام؟ وعندها وعيال البيت كله عياله بتاع يجي زوجها يداعبها ولا يطلب منها مسلا حقه الشرعي ولا يعاكسها ولا كزا قلت له يا عم احنا كبرنا على الكلام ده بقى عيب عليك عيب عليك ده انت خلاص كبرنا بقى على على لعبك
في العيال ده عيب يا جماعة الحاجات دي ما بتكبرش عليها. اومال لو قال لها بقى نغتسل من اناء واحد. هتعمل فيه ايه تمام؟ لو جه عاكسها ولا يعمل معها افعال مسلا بيعملها الشباب الصغير. هتقول له ايه؟ تقول له عيب عليك ده انت راجل كبير. خلاص بقى الكلام ده كان زمان بقى واحنا واحنا صغيرين
اول ما اتجوزنا خلاص بقى يا جماعة بيوت بتتهدم بسبب الكلام ده والله يبقى الراجل لسه فيه شباب ولسه يعني يعني راغب في المرأة او العكس احيانا بيبقى العكس هي بتداعبه وتلاعبه هو بقى ايه خلاص وصل لمرحلة برود تام
احنا كبرنا بقى على الهبل ده. ليه ليه؟ النبي عليه الصلاة والسلام بيغتسل مع ام سلمة وهو عنده ستين سنة مقبلة وهو صائم. يبات معي في لحاف واحد. يعني كان بيمارس زواجه كانه شباب
عليه الصلاة والسلام وهي عندها اربع عيال. اربع عيال بقى على قلبي وبتاع بتتعامل معي كانها بكر فين البيوت يا جماعة اللي لغاية دلوقتي بقى لهم عشرة وعشرين وتلاتين سنة الزوج والزوجة كانهم شباب مع بعض في البيت. دي البيوت بتفضل جميلة. بتفضل منورة بتفضل
سعيدة ليه احنا بنفرح سنة سنتين وبعد كده خلاص بقى اول ما العيال جه بطن تانية خلاص البيت بقى ايه بقى احنا عايشين زي الاخوات في بيوت عايشين زي الاخوات. كارسة كبيرة جدا. ولما الراجل يتجوز تاني ولا يعمل حاجة غلط مسلا
نرجع نقول طب ليه ومش ليه؟ وصلح بقى ام سلمة عملت اخر اخر حاجة هقولها بقى موقفين اول اخر موقفين موقف الاول عملت وساطة جامدة جدا. وساطتين تدل على رجاحة العقل
كان النبي عليه الصلاة والسلام له ابن عمه اسمه ابو سفيان ابن الحارس. ابو سفيان ابن الحارس ابن عبدالمطلب. الحارس ابن عبدالمطلب ده عمه. ابو سفيان ده كان ابن عمه. وكان بيأزيه جده
في مكة وكان شاعر وكان بيهجوه. كان بيحزر منه. فكان النبي بيكرهه اوي اوي اوي ابو سفيان جه قبل اه قبل فتح مكة اراد ان يسلم فالنبي من شدة بغضه ابي سفيان ما كانش عايز يبص له
مش عايز يبص له ابدا مش عايز يبص مش عايز يكلمه. بيبغضه جدا حتى تدخلت ام سلمة فقالت ام سلمة ايه بقى قالت ام سلمة يا رسول الله قالت كلمة غيرت الواقع. قالت يا رسول الله لا يكن ابن عمك اشقى الناس بك
لا يكن ابن عمك اشقى الناس بك. اثرت جدا الكلمة دي في فعلا ابن عمي. يعني انا يعني انا قابلت الناس كلها مش هقبل ابن عمي. ما انا قابلت خالد وقابلت عمرو بن العاص وقابلت عمر بن الخطاب وقابلت اللي ازوني كلهم حاجة على ابن عمي. وفعلا كانت سبب في مصالحة بين النبي عليه الصلاة والسلام من ابو سفيان. يوم الحديدة
بقى اللي هو اخر موقف اللي اللي حصل انتم عارفين يوم الحديبية لما النبي عليه الصلاة والسلام عمل صلح مع قريش لما النبي عليه الصلاة والسلام عمل ايه؟ عمل الصلح مع قريش. تمام
والصحابة ما كانوش مستوعبين صلح الحديبية دوت ازاي؟ والشروط مجحفة وانت ازاي تقبل الصلح دوت خلاص كان من بنود الصلح ان خلاص ما فيش عمرة العمرة دي مش هتتم وترجعوا للمدينة. طبعا التفاصيل مش هنقدر نقول التفاصيل يعني اللي عارف صلح الحديبية
فالنبي عليه الصلاة والسلام قال لاصحابها خلاص مش هنعمل العمرة السنة دي وهنرجع المدينة ويالا كله يقلع احرامه ونحلق ونرجع وهنعمل عمرة السنة الجاية فالصحابة قال لهم يلا ندبح الهدي
ونخلع الاحرام ونحلق وهنرجع وهنعمل عمرة السنة الجاية. ما حدش يتحرك. من كتر الصدمة ما حدش يتحرك النبي عليه الصلاة والسلام دخل على ام سلمة وكانت معه في اليوم دوت. قال قال لها يا يا ام المؤمنين هلك الناس هلك الناس
قالت ما ايه اللي حصل؟ قال اقول لهم انحروا هديكم وتحللوا من من احرامكم فلا يطيعوني. ما فيش حد بيسمع كلامي ما حدش بيسمع كلامي فقالت يا رسول الله حل بسيط جدا
ايه هو الحل قالت يا رسول الله اخرج اليهم اخرج اليهم ولا تكلم احدا ولا تكلم احدا تمام وانحر بودنك. ادبح انت الهدي بتاعك وادعو حلاقك الحالق بتاعك واحلق رأسك
فعلا عجبته قوي النصيحة دي. طالعة ما تكلمش مع حد خالص. جه دبح قدام الناس كلها وجاب الحلاق حلق له وما تكلمش كلمة قال فقام الناس كلهم وحلقوا وذبحوا هديهم واطاعوا رسول الله صلى الله عليه وسلم. فكانت راجحة العقل حكيمة رضي
الله عنا وارضاها. ام سلمة يعني كلام كتير على ام سلمة بس انا خلاص هقفل على كده. ام سلمة حصل معها موقف لطيف في حياتها. ان مرة عليها احد الصحابة في بيت النبي عليه الصلاة والسلام وكلم النبي عليه الصلاة والسلام وقعد معه شوية وكلمه بعد كده مشي
ام سلمة قاعدة في الموقف دوت. فالنبي عليه الصلاة والسلام بيقول لها عارفة مين ده عارفة مين ده قالت له ده دحية الكلبي. صحابي اسمه دحية الكلبية. قال لها قالت له ده دحية الكلبية
قال لا يا ام المؤمنين هذا جبريل عليه السلام. الله! فشرفت ام سلمة بانها رأت جبريل وهي قاعدة ولوحدها. هي والنبي وجبريل قاعدين كانت لوحدها جبريل قاعد بس كان في هيئة الصحابي دحية الكلبية
طالت الحياة بام سلمة بعد موت النبي عليه الصلاة والسلام شهدت خلافة ابو بكر وعمر وعثمان وعلي وشهدت الفتن وشهدت قاعة الجمل والصفين وصلت الى الى خلافة يزيد ابن معاوية
وصلت الى خلافة يزيد ابن معاوية وعمرت طويلا ماتت سنة واحد وستين من الهجرة. عارفين بقى ايه اللي اثر في ام سلمة في اخر حياتها واللي فعلا زود المرض عليها. وكان يعني اللي خلاه المرض اشتد عليها حتى ماتت
مقتل الحسين رضي الله عنه وارضاه سيد شباب اهل الجنة. فلما قتل الحسين رضي الله عنه وارضاه اشتد الامر على ام سلمة ومرضت واشتد بها الحال. وكانت جاوزت الخامسة والثمانين من عمرها حتى ماتت رضي الله عنها وارضاها حزنا على حفيد حبيبها رسول الله صلى الله عليه وسلم
فماتت التقية النقي الوفي القوي الابي. ام سلمة جمعت يا جماعة بين القوة والرحمة. هي دي ام سلمة القوية اللي هتهاجر لوحدها هي دي اللي بتداعب النبي عليه الصلاة والسلام وبتغتسل معه من اناء واحد. احيانا احنا عندنا المرأة ما بتعرفش تجمع الاتنين. اما بتبقى
اه رقيقة وحلوة مع جوزها. بس خايبة ما تعرفش تتصرف او بتبقى امرأة قوية جدعة آآ شاهمة آآ مواقف بس بتبقى خشنة مع جوزها اه ما تعرفش تجمع الاتنين ما تعرفيش تبقي برة البيت راجل ومواقف وقوة وحزم وجوة البيت اللينة الطيبة الرقيقة البنت الامورة
والجميلة. ليه ما بنعرفش نعمل الاتنين؟ يعني ليه المرأة يا اما بتبقى قوية اوي جوة وبرة؟ تفتكر دي ميزة او تبقى رقيقة اوي لدرجة ان هي بتبقى برة بيتضحك عليها
وممكن تتعاكس يعني ليه ليه ليه معندناش امال لما بتعمل نموزج فز اي امرأة ان ازاي تبقي مع برة البيت قوي وجدعة وشهمة لأ وفعلا وجوة البيت الرقيقة الطيبة النقية الحبوبة لكي
ابكر مع جوزها رضي الله عن ام سلمة ميساء الفريد قصة كبيرة قصة جميلة انا انبسطت قوي ان انا حكيت القصة دي النهاردة ويمكن ده يشجعني نكمل في السكة دي. نسأل الله سبحانه وتعالى يتقبل
منا ومنكم صالح الاعمال. ونسأل الله ان يجمعكن يا بنات المسلمات مع امنا ام سلمة رضي الله عنها وارضاها. ونسأل الله سبحانه وتعالى اه يعني ان يجمعنا بها جميعا في الفردوس الاعلى اللهم امين. جزاكم الله خيرا سبحانك اللهم ربنا وبحمدك اشهد ان لا اله الا انت استغفرك واتوب اليك